CELEX: 32017D2438
Language: hu
Date: 2017-12-19 00:00:00
Title: A Politikai és Biztonsági Bizottság (KKBP) 2017/2438 határozata (2017. december 19.) az Európai Unió grúziai megfigyelő missziója (EUMM Grúzia) vezetőjének kinevezéséről (EUMM GRÚZIA/1/2017)

23.12.2017   
            
            
               HU
            
            
               Az Európai Unió Hivatalos Lapja
            
            
               L 344/39
            
         A POLITIKAI ÉS BIZTONSÁGI BIZOTTSÁG (KKBP) 2017/2438 HATÁROZATA
   (2017. december 19.)
   az Európai Unió grúziai megfigyelő missziója (EUMM Grúzia) vezetőjének kinevezéséről (EUMM GRÚZIA/1/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió grúziai megfigyelő missziójáról, EUMM Georgia (helyesen: EUMM Grúzia) szóló, 2010. augusztus 12-i 2010/452/KKBP tanácsi határozatra (1) és különösen annak 10. cikke (1) bekezdésére,
   mivel:
   
               (1)
            
            
               A Politikai és Biztonsági Bizottság a 2010/452/KKBP határozat értelmében és a Szerződés 38. cikkének megfelelően felhatalmazással rendelkezik arra, hogy meghozza az Európai Unió grúziai megfigyelő missziójának (EUMM Grúzia) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.
            
         
               (2)
            
            
               A (KKBP) 2016/2238 tanácsi határozat (2)2018. december 14-ig meghosszabbította az EUMM Grúzia megbízatását.
            
         
               (3)
            
            
               Az Unió külügyi és biztonságpolitikai főképviselője 2017. december 15-én javasolta, hogy Erik HØEG-t nevezzék ki az EUMM Grúzia vezetőjévé a 2017. december 15-től2018. december 14-ig terjedő időszakra,
            
         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Erik HØEG-t nevezi ki az EUMM Grúzia misszióvezetőjévé a 2017. december 15-től2018. december 14-ig terjedő időszakra.
   2. cikk
   Ez a határozat az elfogadásának napján lép hatályba.
   Ezt a határozatot 2017. december 15-től kell alkalmazni.
   
      Kelt Brüsszelben, 2017. december 19-én.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 213., 2010.8.13., 43. o.
   
   
      (2)  A Tanács (KKPB) 2016/2238 határozata (2016. december 12.) az Európai Unió grúziai megfigyelő missziójáról (EUMM Grúzia) szóló 2010/452/KKBP határozat módosításáról (HL L 337., 2016.12.13., 15. o.).